cyanic-selkie/wikianc huggingface dataset:
Walking to New Orleans
Etter han kom til New Orleans song Charles «Walking to New Orleans» for Domino. Domino var entusiastisk og gjorde nokre små endringar i songen, mellom anna eit sitat frå den tidlegare hitten hans, «Ain't That A Shame». Dave Bartholomew orkestrerte songen for bandet til Domino og dei spelte inn songen i studioet til Cosimo Matassa i Rampart Street.
Etter innspelinga valde Bartholomew å leggje på ein strykeseksjon med New Orleans Symphony. Det var uvanleg å bruke klassiske strykarar i tidleg rock and roll. Singelen selde over to millionar eksemplar og vart ein hit som nådde sjetteplassen på poplista og andreplassen på R&B-lista.
Al-Ma`Shur
Al-Ma`Shur er ein landsby vest i det sentrale Jemen. Han ligg i San‘a’ guvernement.
Teknikkens vidundere i fartens tidsalder
Teknikkens vidundere i fartens tidsalder - fart i fortid nutid og framtid  er eit tobandsverk av Edgar  B. Schieldrop. Bøkene handlar om historia til bilen, flyet, jarnbana og oseandamparane.
Verket vart gjeve ut første gong i 1935, med ny utgåve i 1952. Bøkene vart begge gonger selt som heftesubskripsjon.
Lyrkía
Lyrkía (gresk Λυρκεία) er ein landsby og ein tidlegare kommune i periferieininga Argolída i periferien Peloponnes i Hellas. Lyrkía inngår frå 2011 som ei kommunaleining i kommunen Árgos-Mykínes.
Epilepsi
Epilepsi er ei gruppe nevrologiske lidingar som er kjenneteikna av epileptiske anfall. Anfalla kan utløysast av stress, søvnproblem, mensen og alkohol.
Krisma
Krisma (tidlegare Chrisma) er eit italiensk new wave/electronica-gruppe starta av Maurizio Arcieri og Christina Moser i 1976.
1976-1979
I 1976 starta Maurizio Arcieri og den dåverande kona hans Christina Moser duoen «Chrisma». Same året flytta paret frå Milano til London for å spele inn «U» og «Amore» med produsenten Niko Papathanassiou og broren hans Vangelis. Samarbeidet deira med Papathanassiou-brørne heldt fram til 1978, men det er uvisst kor mykje Vangelis medverka på desse albuma. I denne perioden spelte duoen inn albumet Chinese Restaurant. Singelen «Lola» nådde topp 10 i Storbritannia.
Under turnéen for Chinese Restaurant utførte Maurizio eit triks på scenen der det såg ut som om han kutta av seg fingeren med eit barberblad. Dette gav dei ein del merksemd i musikkpressa.
I 1979 spelte Maurizio og Christina inn det andre albumet sitt, Hibernation. Albumet vart ein internasjonal suksess.
1980-1989
I 1980 endra bandet namnet til Krisma. Det tredje albumet deira, Cathode Mamma, hadde med Hans Zimmer på synthesizer. Singelen «Many Kisses» fekk stor suksess i Europa. På denne tida utvikla Krisma den første minisequenceren sin, kalla Krismino.
I 1982 gav bandet ut det eksperimentelle Clandestine Anticipation. Albumet handlar om is i alle slags former (flytande, is, damp, tåke, snø og regn) og ei rekkje videoar vart filma i tropane.
Krisma flytta til New York City i 1986. Dei laga tre videoar for MTV, og kort tid etter byrja dei å arbeide for France 2. I Italia var dei ofte med i programmet «Be Bop a Lula» leia av Red Ronnie for Italia Uno. Singelen «Nothing To Do With the Dog» (kalla «Fido» på internasjonal marknader) og «Iceberg» vart gjeven ut på denne tida.
I 1988 kom Non ho denaro.
1991 til i dag
I 1990-åra vart dei første platene til Krisme remastra. Dei heldt fram å gjere frilansarbeid for det italienske TV-selskapet Rai Tre, og dei skapte spesialeffektar for Marco Ferreri-filmen Nitrato d'Argento.
Bai Juyi
Bai Juyi (kinesisk skrift 白居易, pinyin Bái Jūyì; ) var ein kinesisk diktar og embetsmann. Saman med diktarar som Li Bai og Du Fu vert han rekna som ein av dei største kinesiske poetane i Tang-dynastiet. Namnet hans kan òg skrivast som Pai Chü-i, Po Chü-i (Wade-Giles), Bo Juyi eller Xiangshan Jushi. Stilnamnet (zi) hans er Letian. Mange av dikta til Bai Juyi tek for seg sosiale og politiske problem, og kritiserer indirekte det rådande regimet i samtida. I den seinare delen av livet levde han i åtskild einsemd langt borte frå den politiske hovudscena, og i denne fasen vert eit chan-buddhistisk og daoistisk syn på tilværet meir dominerande i diktinga hans.
Bai Juyi har ein stor produksjon på om lag 2800 dikt (meir enn nokon annan poet før han) og allereie i si eiga levetid vart han ein høgvyrda poet ikkje berre i Kina, men òg i Japan, der poesien hans vart rekna som eit førebilete i mange hundreår frametter.
Gokstadhaugen
Gokstadhaugen (òg kjend som «Kongshaugen») er ein stor gravhaug frå tidleg mellomalder som ligg på Gokstad gard i Sandefjord kommune i Vestfold.
Bai Juyi
Tidlege år
Denne stoda gjorde livet vanskeleg nok for Bai, men då faren døydde vart familien kasta ut i stor fattigdom. Bai Juyi var 24 år på denne tida, og det vert sagt at han og familien var heimlause, og at dei måtte tigge etter mat og klede. Bai skal visstnok ha teke på seg mindre jobbar i byråkratiet for å støtta familien. Trass i dei vanskelege tilhøva hadde han fått ei klassisk utdanning, var ein lovande student og klarte å halda fram med å studera og skriva poesi. Grunna dei vanskelege omstenda tok ikkje Bai den prestisjefylte nasjonale eksamenen for stillingar i det høgre byråkratiet før han var 28 år gamal, men då han fyrst gjorde det fekk han eit glitrande resultat. Flokken av studentar som stod på eksamenen vart ein viktig maktfaktor i politikken ved hoffet i den neste helvta av hundreåret, og vart viktige vener og allierte for Bai.
Gokstadhaugen
Gravfunnet
Gokstadhaugen var opphavleg 50 meter i diameter og fem meter høg. I grava låg det kjende Gokstadskipet. Skipet er stilt ut på Vikingskipshuset på Bygdøy i Oslo. Grava inneheldt òg knoklar frå ein mann, tre småbåtar, eit teltforma gravkammer, fiskekrokar, seletøybeslag, kjøkkenutstyr, ei seng med utskorne dyrehovud, fem enklare senger, ei slede, eit spelebrett, tolv hestar, fire hundar, to hønsehaukar, to påfuglar, silketøy og restar av 32 gule og 32 svarte skjold.
Bai Juyi
Tidlege år
Spesielt diktarkollegen Yuan Zhen vart ein nær ven. Båe to kom frå enkle kår, og hadde same synet på dikting så vel som politikk. Trass i dei nære venskapsbanda møttest dei sjeldant utanom tida då dei budde i hovudstaden Chang'an. For å halda venskapet ved like skreiv dei dikt til kvarandre, og det var til Yuan Zhen han sende det dei to mest kjende dikta sine, «Sangen om den evige smerte» og «Balladen om en gitar».
Gokstadhaugen
Gravfunnet
Årringsdatering viser at skipet vart bygd i tidsrommet 885-892 e.Kr. Tømmer frå gravkammeret er datert til 895-903 e.Kr. Grava vert difor datert til ca. 900 e.Kr. Grava vart gjenopna kort tid etter gravlegginga.
Mannen i grava høyrte til det øvste sosiale sjiktet i vikingtida. Undersøkingar av knoklane viser at han var 181-183 cm høg og vart drepen i kamp då han var rundt 40 år gammal. Det er ikkje kjent kven han var. Myten om at det er småkongen Olav Geirstadalv Gudrødsson er avkrefta av dateringene, som viser at grava er reist for lang tid etter at han døydde.
Bai Juyi
Rådgjevar for keisaren
Bai og Yuan Zhen opplevde med tida at konservative element ved hoffet hindra dei i å gjennomføra sosiale reformar, og dei valde difor å nytta poesi for å fremja bodskapen sin. For å få til dette freista dei å atterreisa den gamle yuefu-forma, ein folkemusikksjanger som gjerne hadde eit maktkritisk innhald. Yuefu-dikta Bai skreiv fekk stor popularitet. Dei påverka ikkje berre keisaren, men vekte indignasjon og støtte for reformar over heile landet. Samstundes gjorde dette han til ein mislikt person hjå dei konservative i sentraladministrasjonen.
Sørgjeperiode og eksil
I 811 døydde mora hans. Slik sed og skikk var sa han frå seg embetet sitt og drog seg attende til landsbyen han ætta frå. Der gjekk han inn i ein tri år lang sørgjeperiode. Dette vart den fyrste lengre perioden Bai hadde i tilbakedregen refleksjon, og denne tidbolken vart ikkje berre prega av dødsfallet til mora, men òg av den bråe bortangen til den tri år gamle dottera hans. Jamvel om dette ikkje var lukkelege år, meiner David Hinton at det var i denne fasen av livet Bai oppdaga at han var meir av ein einebuar enn ein dynamisk statsmann. Verknadene av den poetiske aktivismen hans må allereie ha kome til syne, for han forlét hovudstaden utan særleg von om ei ny stilling i framtida. Han skreiv få politiske dikt etter denne perioden, og tok berre embete langt borte frå den politiske striden i hovudstaden.
Gokstadhaugen
Gokstad revitalisert
I 2009 vart prosjektet «Gokstad revitalisert» sett igang ved Universitetet i Oslo. Føremålet med prosjektet er å gjennomføra naturvitskaplege analysar av skjelettet og gravgåvene som vart funne i haugen, og dessutan å undersøkja sjølve haugen med geofysiske metodar, boringar og utgravingar. Vidare skal prosjektet undersøkja landskapet kring haugen ved hjelp av høgteknologiske metodar, og til slutt til skal prosjektet undersøkja vikingtidas gardsbusetnad og kongshallar gjennom arkeologiske utgravningar.
Bai Juyi
Sørgjeperiode og eksil
Fordi Bai hadde lagt seg ut med sterke krefter i hovudstaden fekk han berre ei lita og uviktig stilling etter sørgjeperioden. Mindre enn eit år seinare vart han utnemnd til sjefsmagistrat i Jiujiang, ein slags mild form for eksil. Stillinga kravde ikkje mykje arbeid, og Bai Juyi nytta mykje av tida si i buddhist-klostera som låg i Lufjella. Vidgjetne poetar or gamal tid som Tao Yuanming og Xie Lingyun hadde òg vore mykje på vitjing i Lufjell-klostera, og Bai Juyi vandra ofte i naturen der. Til slutt fall han for ein liten stad der han bygde seg ei hytte som går att i mange av dikta hans.
Gokstadhaugen
Gokstad revitalisert
I 2011 vart det ved hjelp av georadar og magnetometer påvist busetjingsspor og fleire mindre gravhaugar ved det såkalla Heimdalsjordet, rundt 500 m sør for Gokstadhaugen. Nokre av desse spora vart delvis undersøkt ved utgravingar i 2012 og 2013, og resultata tyder på at dei stammar frå ein marknadsplass.
Bai Juyi
Attende i hovudstaden
Bai forlét Jiujiang i 818 og vart utnemnd til prefekt i ein by i Sichuan. Etter mindre enn to år der vart han kalla til hovudstaden, der keisar Muzong av Tang hadde kome til trona. Den nye makthavaren ovundra poesien åt Bai, og både han og Yuan Zhen kom til Chang'an samstundes. Dette var ei spesielt lovande tid, fordi den nye keisaren til alt overmål hadde mest vyrdnad for den politiske poesien Bai hadde skrive. Men det viste seg snøgt at maktpolitikken i hovudstaden ikkje var annleis enn før. I 822 sytte han for å verta overført til Hangzhou, langt borte frå maktkampane ved keisarhoffet, og langt borte frå uroen som rådde mange stader i Kina på denne tida. I 824 drog han nordetter til ein sinekyre i Luoyang (den austlege hovudstaden i riket). Denne staden kom han til å kalla heimen sin for resten av livet, men fyrst hadde han ei stilling som prefekt i Suzhou. Til slutt var han to nye år i Chang'an under ein ny keisar, men fekk enno ein gong nok av politikken og drog seg attende til sinekyren i Luoyang i 829.
Al-Ma`Yanah
Al-Ma`Yanah er ein landsby vest i det sentrale Jemen. Han ligg i San‘a’ guvernement.
Bai Juyi
Siste leveår
Dei siste seksten åra av livet levde Bai som ein slags urban eremitt i Luoyang. Med unnatak av ein triårsperiode då han tente som ordførar i byen, fekk han rikeleg med tid til å skriva poesi. Likevel var ikkje desse åra i alderdomen utan vanskar. Han hadde alltid hatt problemer med helsa, og med åra byrja synet hans å svikta. Yuan Zhen gjekk bort i 831, og same året døydde òg den eitt år gamle sonen hans. Helsa hans heldt fram med å skranta, og i 839 vart han råka av eit slag som gjorde han delvis lamma. I 845 sette Bai i stand ei endeleg samling av dikta sine, og plasserte fleire kopiar i ymse framskotne kloster. Helsa hans betra seg dei siste månadane av livet, men i september 846 sovna han stille inn, 75 år gamal.
Gunerius Furuholmen
Han avla ingeniøreksamen ved Trondhjems tekniske skole i 1881. Frå 1885 til 1908 var han fløytingsinspektør og lensestyrar ved anlegg i Glomma. Fyrste åra var han ved lensene ved Furuholmen, sidan 1899 tok han over Hvitsten lense etter far sin. Han samarbeidde med faren om å forbetre fløytinga i nedre Glomma. Frå 1909 var han tilsett fløytingskontoret i Fredrikstad.
Gokstadhaugen
Innsøking på UNESCO si verdsarvliste
Norske styresmakter har søkt å få Gokstadhaugen, Borrehaugane, Oseberghaugen og kvernsteinbrotet i Hyllestad i Sokn inn på UNESCO si verdsarvliste sidan 2011. Eit forarbeid i samarbeid med fleire andre land byrja i 2008, og Noreg sende inn ein søknad i januar 2014. Fagorganet ICOMOS vitja stadene same året, og anbefalte i 2015 bearbeiding av søknaden.
Gunerius Furuholmen
Furuholmen var ordførar i Varteig 1898-99. Valbolken 1910-12 representerte han Tune krins på Stortinget. Han var medlem av kyrkjekomiteen.
Bai Juyi
Overlevering
Tekstane til Bai Juyi og Yuan Zhen var mellom dei fyrste verdslege tekstane som vart prenta mekanisk og spreidde vidt ikring. Dikta deira vart dimed lesne i alle lag av folket, av keisarar, munkar og embetsmenn, sungne av kurtisaner i vinkroene og kopiert av barn i skulealder. Fordi dikta Bai skreiv hadde ein så stor krins av lesarar, sit ein i dag att med heile 2800 dikt or handa hans. Diverre har mykje av det han skreiv i seine år gått tapt, fordi den store anti-buddhistiske forfylginga, som nådde ein topp året før Bai Juyi døydde, førte til at så godt som alle buddhistiske tempel i Kina vart øydelagde. Med desse øydeleggingane forsvann òg kopiane av Bai Juyi hadde lagra for ettertida i ulike kloster. Andre samlingar av dikta hans fanst i privat eige, men alle dikta han skreiv i dei siste tri og eit halvt åra av livet har gått tapt.
Form
Bai Juyi var den uformelle leiaren av ein flokk poetar som ikkje tykte særleg om den høviske stilen som hadde stor oppslutnad i samtida. Dei la i staden vekt på litteraturen sin didaktiske funksjon, og meinte at eit dikt lyt ha ein passande moral og eit sosialt føremål. Han meinte sjølv at dei satiriske og allegoriske balladane og yuefu-diktinga hans, som gjerne var skrivne i frie vers og tufta på gamle folkeballadar, var den viktigaste delen av produksjonen hans. Difor ordna han samlingane av poesien sin slik at dei didaktiske dikta alltid kom i fyrste rekkje, medan til dømes den meir meditative diktinga kom i andre. I likskap med Du Fu (som Bai ovundra) freista han å skriva på ein enkel og endefram måte. Jamvel om den enkle stilen ikkje har falle i smak hjå alle kritikarar, er han ifylgje professor Paul W. Kroll ei sannsynleg forklåring på kvifor Bai vart så populær i Heian-Japan.
Ettermæle
Då Bai døydde var han ein vidgjeten mann i Kina og mange ikringliggjande land. Ifylgje den engelske attdiktaren Arthur Waley finst det snautt ein diktar som har vore like ovundra i si eiga levetid som det Bai var. Dikta hans vart skrivne på veggane i landsbyskular og i munkekloster, på vertshus og elvebåtar. I eit brev til Yuan Zhen fortel Bai sjølv om ei prostituert kvinne som la på prisen fordi ho kunne synge «Balladen om en gitar» utanboks, og frå midten av det niande hundreåret stammar soga om ein hamnearbeidar som hadde tatovert Bai sine dikt over heile kroppen og gjekk rundt som ein levande antologi.
I Japan fekk han kan henda ein endå større posisjon som diktar. Der vart han gjord til ein slags helgen i den innfødde shinto-religionen og skildra som elskar i eit No-skodespel mange hundre år etter at han sjølv var daud, for ikkje å snakka om at han vart medvite kopiert av kjende japanske poetar som Sugawara no Michizane. Mange av dikta hans vert òg sitert i Genji-soga av Shikibu Murasaki frå om lag år 1000.
Bai Juyi har vorte attdikta til riksmål av Arne Dørumsgaard i I bambuslunden: Po Chü-i i norsk gjendiktning: (772-846) (1970), og er representert i antologien Jord Himmel – kinesiske dikt gjennom 3000 år (1982) av Sigmund Mjelve.
Fylkesveg 481 i Sogn og Fjordane
Fylkesveg 481 i Sogn og Fjordane går mellom Storehagen og Botnen i Førde kommune. Vegen er 15,7 km lang.
Stidsvig
Stidsvig er ein tettstad i Klippans kommun i Skåne län i Sverige. I 2005 hadde tettstaden 730 innbyggjarar.
Viksjøfjell
Viksjøfjell er ein fjelltopp på 391 meter over havet i Sør-Varanger kommune der ETJ har ein stasjon.
Asuna Tanaka
Asuna Tanaka er ein japansk fotballspelar.
Elon Musk
Elon Reeve Musk er ein sørafrikansk-amerikansk gründer og forretningsmann. Han vaks opp i Pretoria i Sør-Afrika, og har seinare vorte statsborgar i Canada og USA. Musk er hovudsakleg kjend som grunnleggjaren av SpaceX og Hyperloop, han var tidleg investor og direktør i Tesla, og var medgrunnleggjar i nettbanken X.com, som seinare vart slege saman med Confinity som grunnla PayPal. Han var òg den største eigaren og styremedlem i SolarCity, som vart kjøpt opp av Tesla i 2016 I 2017 oppretta Musk The Boring Company for å byggja tunnelar under Los Angeles. I 2022 kjøpte Musk Twitter for 44 milliardar dollar.
Musk har teke del i ONS i 2014 og i 2022 der han mellom anna tala om energiutvikling. I 2017 var Musk ein av fire næringslivsleiarar som vart tildelte Oslo Business for Peace Award.
Bakgrunn
Elon Musk vaks opp i Sør-Afrika (Pretoria og Johannesburg), der faren var ein gåverik ingeniør. Han hadde ein vanskeleg oppvekst hjå faren etter at foreldra vart skilde. Han har vore open om at han har aspergersyndrom. Han vart mobba på skulen til han var omkring 15 år gamal og hadde vakse seg stor nok til å slå tilbake.
Mora til Elon, Maye Musk (fødd Haldman), vart fødd i 1948 i Canada, og flytta med familien til Sør-Afrika då ho var barn. Ho deltok i Miss South Africa, der ho nådde nesten til topps. Ho arbeidde seinare som fotomodell. Han emigrerte åleine til Canada då han var 17 år gamal for å unngå militærteneste i apartheidstaten. Dei fyrste åra i Canada budde han hjå slektningane til mora medan han overlevde på 1 dollar om dagen. Han var to år ved Queen's University i Ontario og deretter fullførte han ein bachelorgrad i fysikk og økonomi ved University of Pennsylvania. Han fekk kanadisk statsborgarskap gjennom mora, som hadde halde på statsborgarskapet sitt. Musk fór vidare til USA i 20-åra får å studera vidare, der fekk han sitt amerikanske statsborgarskap i 2002.
I 2004 møtte Elon Musk ingeniøren Martin Eberhard, der dei saman planla å bruka 25 millionar dollar til å utvikla ein elektrisk sportsbil, Tesla Roadster, innan to år og ha fleire hundretusen bilar på vegen innan 2009. Dei brukte i staden fire år og 140 millionar dollar.
Han skal ha vore inspirasjonen til hovudpersonen i filmen Iron Man 2. Musk har hatt ei lita «cameo»-rolle i Iron Man 2. og ein gjesteopptreden i fjernsynsserien Big Bang Theory.
Forretningsverksemd
Som 24-åring byrja Musk på doktorgraden sin ved Stanford for å revolusjonera batteriteknologien, men droppa ut etter berre to dagar for å driva forretning på internett. Han byrja med katalogtenesta Zip2 og banktenesta X.net, som sameina vart til PayPal. Saman med broren Kimbal selde han Zip2 til Compaq for 307 millionar dollar i 1999. Ifylgje The New Yorker var nettofortenesta på salet av Zip2 22 millionar dollar, medan PayPal vart selt til eBay for 160 millionar dollar i 2002.
Nyplatonismen, det guddomlege arbeid
Nyplatonismen, det guddomlege arbeid er ei bok i bokklubben sin serie Verdens Hellige Skrifter, redigert av Ingemund T. Askeland og utgjeven i 2010. Boka inneheld tekstar frå nyplatonismen, slik han stod fram frå 200-500-talet. Tekstutvalet er gjort for å «gje eit visst innsyn i grunnleggjande trekk ved filosofien samstundes som det er lagt vekt på å presentere nyansane i den religiøse tenkinga».
Elon Musk
Forretningsverksemd
I september 2018 saksøkte det statlege amerikanske organet Securities and Exchange Commission (SEC) Elon Musk på grunn av ein tweet han hadde distribuert. I Musk sin tweet vart det tolka som at han hadde sikra finansiering for å potensielt taka Tesla privat. Ifylgje søksmålet hadde Musk hatt diskusjonar med utanlandske investorar i juli 2018 som aldri stadfesta viktige semje-vilkår. SEC karakteriserte difor tweeten hans som falsk, villeiande og skadeleg for investorar i Tesla, og dei freista dermed å hindra Musk frå å fungera som administrerande direktør i børsnoterte selskap.
Nyplatonismen, det guddomlege arbeid
Nyplatonismen var ei filosofisk-religiøs retning som oppstod i seinantikken på 200-talet. Han sameinar element frå nypythagoreisme, filosofien til Platon og orientalsk utløysingslære. Sjølve omgrepetnyplatonisme vart fyrst innført i nyare tid for å identifisere og skilja ut denne platonske tradisjonen som vart initiert av Plotin og i sin heidenske form varte fram til 500-talet.
Elon Musk
Forretningsverksemd
Musk påstod at alle tiltalane frå SEC var range, og meinte at han aldri hadde gjeve etter for sin eigen integritet. Det ende med at Musk og Tesla vart bøtelagt 20 millionar dollar på grunn av Musk sine handlingar. Musk vart også tvinga til å trekkja seg i tre år som formann ved Tesla, men kunne verta sitjande som administrerande direktør.
Nyplatonismen, det guddomlege arbeid
Nyplatonikarane oppfatta kosmos som eit hierarkisk ordna system av verekategoriar med grader av fullkommenskap, heilt ned til materien, det vonde prinsipp. Gud kan berre erkjennast i ekstasen, som er den høgaste erkjenningsformen. Deretter kjem intuisjonen og i tredje rekke den vanlege logiske tenkinga. Den lågaste kunnskapsformen er den sansane gjev oss.
Elon Musk
Forretningsverksemd
Etter ein auke i verdsetjinga av Tesla, melde CNBC i januar 2021 at Elon Musk var den rikaste personen i verda, med ein nettoformue på over 185 milliardar dollar. Per 2022 hadde han ein nettoformue på 200 milliardar dollar.
Nyplatonismen, det guddomlege arbeid
Innhald
Boka har fem hovudavsnitt, der det siste er størst og omfattar halve boka. Dei lengste enkelttekstane er Dei kaldeiske orakla og Om mysteria av Jamblikos.
Elon Musk
Forretningsverksemd
Elon Musk vart kritisert for fleire offentlege utsegner og framferd under koronapandemien. Det vart påstått at han spreidde feilinformasjon om viruset, der han mellom anna hevda at statistikken over tal døde i USA var manipulert. I byrjinga av pandemien påstod Musk at barn «praktisk talt var immun» mot korona-viruset. Musk kritiserte fleire gongar koronanedstengingane i USA, og han braut lokale ordrar ved å gjenopna Tesla-fabrikken.
Twitter
Den 27. oktober 2022 kjøpte Musk Twitter for 44 milliardar dollar for å «verna demokratiet og ytringsfridomen». Han gjorde seg sjølv til sjef for Twitter og sparka halvparten av alle tilsette i selskapet kort etter, i tillegg uttala han seg overfor dei resterande tilsette om å kjaga eller å slutta i selskapet. Musk styrte Twitter mellom anna igjennom avstemmingar, der twitterbrukarane sjølv var med på å avgjera utfallet i ulike saker, til dømes vart dette gjort for å opna kontoen til Donald Trump som hadde vorte stengd etter oppfordringar til storminga av kongressen og spreiing av konspirasjonsteoriar. Styringa til Musk vart sett på som kontroversiell. Den 18. desember 2022 la han ut ein tweet der han spurde brukarane om han burde gå av som sjef i Twitter, der 57,5 % av dei som svara tok til orde for at han burde gå av som sjef.
Dalton i Israel
Dalton er ein moshav nær Safed nord i Israel under Merom HaGalil regionale kommune. Han vart grunnlagd av immigrantar frå Tripoli i Libya i 1950, leia av Hapoel Hamizrachi. På området til moshaven ligg ei grav ein trur høyrer til rabbien Yosi Haglili og sonen hans Yishmael. Hovudnæringa til moshaven er jordbruk, Dalton vingard og eit gjestehus.
Historie
Dalton er nemnt i mellomalderlitteraturen og dokumenter oppdaga i Kairo Geniza. I Geniza finst det ein del av eit brev sendt frå Dalton til Egypt, signert av «Shlomo HaKohen frå byen Dalton, son av Yosef». Om vismannen Eliyahu HaKohen, som døydde i Tyr i 1063 er det skrive at heile Israel bar lekamen hans på skuldrene sine til eit fjelli Galilea, til Dalton på toppen av fjellet. I følgje ei lokal segn er rabbien Yosi HaGlili og sonen hans Yishmael gravlagd i Dalton.
Arkeologi
I ein ruin utafor moshaven ligg ruinane av ei gammal synagoge. Seinare vart det funne ei marmorsøyle i synagoga med ein arameisk inskripsjon med ein tekst som er funne i andre synagoger frå same tid. Teksten tyder noko slikt som «Herskaren av verda vert minna for det gode».
Stephen Stills
Stephen Arthur Stills er ein amerikansk gitarist og låtskrivar som er mest kjend for arbeidet sitt med Buffalo Springfield og Crosby, Stills & Nash (and Young). Han har spelt i fleire band samstundes som han har drive ei solokarriere. Still vart av Rolling Stone rangert på 28. plass på lista deira over dei 100 beste gitaristane gjennom tidene.
Tidlege år
Stills slutta på University of Florida for å starte ei musikkarriere tidleg i 1960-åra. Han spelte i fleire band som The Continentals, med mellom andre den framtidige Eagles-gitaristen Don Felder, utan stor suksess. Ein kunne høyre Stills solo i Gerde's Folk City, som var ein kjend kafe i Greenwich Village. Stills enda til slutt opp i ei vokalharmonigruppe på ni medlemmer som heldt til i Cafe Au Go Go i New York City. Dei kalla seg Au Go Go Singers (Rick Geiger, Roy Michaels, Michael Scott, Jean Gurney, Kathy King, Nels Gustafson, Bob Harmelink, framtidig bandmedlem i Buffalo Springfield Richie Furay & Stills). Den gruppa turnerte noko i Catskills og i sør, og gav ut eit album i 1964 før dei vart oppløyste i 1965. Etter dette danna Stills og fire andre tidlegare medlemmer frå Au Go Go Singers (Geiger, Michaels, Gurney & Scott) bandet The Company, ei folkrock-gruppe. The Company la ut på ein seks veker lang turne i Canada der Stills møtte den unge gitaristen Neil Young. På VH1 CSNY Legends fortalte Stills at Young gjorde det han alltid ønskte å gjere, «spele folkemusikk i eit rockeband» (Denne oppfatninga vart gjenteken fleire tiår seinare. Ein kjenner godt til det anstrengte forholdet mellom dei to, sjølv om dei har spelt i lag mange gonger i løpet av karrieren sin.) The Company vart oppløyst i New York etter fire månader. Geiger vart med i eit operetteselskap i Los Angeles, Michaels slo seg saman med Jimi Hendrix og Gurney gjekk på college, medan Scott turnerte med eit band kalla Highwaymen. Stills starta som studiomusikar og gjorde forskjellige mislukka prøvespelingar, mellom anna for The Monkees). I 1966 overtalte han det tidlegare medlemmet i Au Go Go Singer, Richie Furay, som då budde i Massachusetts, om å flytte med han til California.
Buffalo Springfield & CSNY
Stills, Furay og Young kom saman i Los Angeles og danna kjernen i Buffalo Springfield. Visstnok gjenkjente Stills og Furay Young då dei køyrte forbi kvarandre i ein trafikkork i Los Angeles. Bandet gav ut tre album (Buffalo Springfield, Buffalo Springfield Again og Last Time Around) og hadde ein hitsingel med Stills sin «For What It's Worth» før dei vart oppløyst.
Gitarspelinga til Stills utvida seg stadig. Han hadde tidleg element frå både rock and roll, blues og country, samt akkordsekvensar liknande det ein fann i det akustiske folkemusikkmiljøet. Gitarspelet til Stills vart etter kvart påverka av venen Jimi Hendrix og av forskjellige rytmar og riff frå latinsk musikk. Stills er kjend for å ha eksperimentert med sjølve gitaren. Mellom anna smurde han strengane inn med grillsaus eller snudde om på signalfangarane for å etterlikne venstrehandsspelinga til Hendrix. Han var òg kjend for uvanlege stemmingar, særleg på akustiske gitar. Han spelte òg piano, orgel, bass og noko trommer. «Stephen hadde ein visjon» sa Graham Nash, «David [Crosby] og eg let han køyre på.». Stills spelte nesten alle instrumenta på Crosby, Stills and Nash, og han fekk kallenamnet Captain Manyhands frå Rolling Stone.
Under oppløysinga av Buffalo Springfield møtte Stills det tidlegare Byrd-medlemmet David Crosby og det tidlegare Hollie-medlemmet Graham Nash og i lag danna dei supergruppa Crosby, Stills & Nash. Cass Elliot inviterte Graham Nash over for å møte Stills og David Crosby heime hos den kjende folkemusikaren og målaren Joni Mitchell, som målte fleire måleri av dei tre. Stills spelte det meste på albumet sjølv, bortsett frå noko trommer av Dallas Taylor og noko rytmegitar frå Crosby og Nash. Neil Young vart invitert med på det andre albumet, og gruppa vart Crosby, Stills, Nash and Young. Trass i mykje uro og stadige splittingar, spelar CSN (og stundom CSNY) framleis inn plater og turnerer.
Apostelen Bartolomeus
Apostelen Bartolomeus var ein av Jesu læresveinar og ein av dei tolv opphavlege apostlane.
Bartolomeus er lite omtalt i Bibelen. Han er nemnd i dei tre synoptiske evangelia i samband med at Jesus kallar apostlane til seg. I Apostelgjerningane er han nemnd blant læresveinane som var vitnar til Kristi himmelferd.
Stephen Stills
Soloåra
Etter suksessen til CSNY spelte alle dei fire medlemmene inn soloalbum. I 1970 kom det sjølvkalla debutalbumet hans, med gjester som Eric Clapton, Jimi Hendrix, «Mama» Cass Elliot, Booker T Jones og Ringo Starr (berre omtalt som «Richie») samt hjelp frå fleire av medlemmene i CSNY. Stills fekk der ein hitsingel med «Love the One You're With». Stills følgde opp dette albumet med Stephen Stills 2, som inneheldt «Change Partners». Sjølv om songen vart skriven før CSN vart danna, såg Nash dette som ein metafor for dei mange forholda i CSNY, medan Stills såg på bandet som noko lang mindre mildt og gjentakande.
Apostelen Bartolomeus
I det apokryfe Bartolomeusevangeliet speler han ein sentral rolle.
Stephen Stills
Soloåra
Året etter slo Stills seg saman med tidlegare The Byrds-medlem Chris Hillman og fleire av sidemennene i CSNY og danna bandet Manassas. Med Manassas spelte Stills inn eit dobbeltalbum med same namn, Manassas. Albumet var ei blanding av blues, folk og latinsk musikk delt inn i forskjellige seksjonar.
Apostelen Bartolomeus
Etter ei legende fekk Bartolomeus kongen av Armenia til å omvende seg til kristen tru. Men da den heidenske broren til kongen oppdaga dette, lét han Bartolomeus bli flådd levande for så å bli halshogd. Minnedagen hans, barsok eller St. Bartholomeus-messe, vert feira 24. august. I kunsten vert han oftast avbilda med ein kniv, til minne om martyriet hans.
Stephen Stills
Soloåra
Under ein turne med Manassas i Frankrike møtte Stills og gifta seg med den franske visesongaren Veronique Sanson. Han flytta så til Columbia Records, der han spelte inn to album: Stills i 1975 og Illegal Stills, eit ordspel på namnet sitt, i 1976.
I 1976 prøvde Stills seg på ei gjenforeining med Neil Young. Dei spelte inn Long May You Run som på eit tidspunkt såg ut til å verte eit CSNY-album, men Crosby og Nash måtte fullføre sine eigne platekontraktar. . Stills og Young danna då The Stills-Young Band. Young forlet derimot Stills halvvegs i turneen deira. Stills var kontraktbunden til å fullføre turneen, noko han gjorde, og då han kom heim ønskte kona skilsmisse og ville flytte attende til Frankrike. Stills slo seg kort tid etter saman med Crosby og Nash igjen og CSN vart halvvegs gjenforeint i 1977. Sidan den gong har dei halde saman no og då.
I 1979 reiste Stills til Havanna på Cuba, for å delta på festivalen Havana Jam i lag med Weather Report, the CBS Jazz All-Stars, the Trio of Doom, Fania All-Stars, Billy Swan, Bonnie Bramlett, Mike Finnegan, Kris Kristofferson, Rita Coolidge og Billy Joel, samt fleire kubanske artistar som Irakere. Stills turnerte med sistnemnde i USA etter desse konsertane.
I 1997 vart Stills den første personen som vart innlemma i Rock and Roll Hall of Fame to gonger same kveld for arbeidet sitt med CSN og Buffalo Springfield. Fender laga ein spesiallaga gitar og gav til Stills for dette høvet.
I 2005 gav Stills ut Man Alive!, det første soloalbumet hans på 14 år. Gjennom 2006 og 2007 turnerte Stills mykje som soloartist med The Quartet.
Heftesubskripsjon
Heftesubskribsjon er ei tidlegare form for sal av større bokverk. Dette var ei utbreidd form for sal av større bokverk i årane før andre verdskrigen og heldt fram fram til 1960-talet.
Eggemoen
Eggemoen er ein plass i Ringerike kommune der Etterretningstenesta har ein stasjon
Heftesubskripsjon
I Noreg finst døme som Teknikkens vidundere i fartens tidsalder av Edgar B. Schieldrop, Dyrenes Liv av Alfred Brehm og Familieboken. Dei kom i hefte på 32 til 48 sider og kosta vanlegvis under fem kroner. Hefta kom ut kvar månad. Når verket ver ferdig, leverte ein hefta i bokhandelen som sørgde for innbinding.
Smugling
Smugling er ulovleg inn- eller utførsel av varer, vesen eller informasjon i strid med gjeldande lovar og reglar. Ei vanleg form for smugling går til dømes ut på å halda varene unna toll eller andre avgifter. Ei anna kan gå ut på å omgå forbod mot varer som alkohol, narkotika, våpen eller media omfatta av sensur. Smugling kan også vera knytt til andre ulovlege handlingar, som tjuveri, kvitvasking av pengar, ulovleg handel i oldsaker, antikvitetar, dyr eller planter eller menneskehandel.
Smuglarar kan ofte ha eit vinningsmotiv som følgje av forbod eller høge avgifter i samband med etterspurnad. Ein kan også smugla av andre grunnar, til dømes som del av offentleg varsling, spionasje eller motstand mot eit lovverk eller regime.
Handball-NM 2000/01 for menn
Noregsmeisterskapen i handball 2000/01 for menn vart vunne av Sandefjord Turn- & Idrettsforening etter finalesiger 22 – 20 over byrivalen IL Runar.
Finalen vart avvikla i Oslo Spektrum laurdag 28. april 2001 framfor 3 432 tilskodarar. Ved pause leia Runar med 11 mot 10. Også andreomgangen vart jamn, før Sandefjord kom i føringa og til sist vann med 2 fleire mål enn Runar.
Thomas Pettersen vart toppskårar for Sandefjord med 6 nettkjenningar. I mål stod kapteinen Marinko Kurtovic ein god kamp, sentrale spelarar elles var danskane Kim G. Jacobsen og Jan Kirkegaard, samt den norske kantspelaren Eivind Ellingsen.
Jarl Trollerud skåra 6 mål og vart toppskårar for Runar.
Dommarane Bjørn Erik Børresen og Øyvind Togstad straffa begge laga med to 2-minuttsutvisingar.
Fylkesveg 482 i Sogn og Fjordane
Fylkesveg 482 i Sogn og Fjordane går mellom Sunde og Masdal i Førde kommune. Vegen er 7,0 km lang.
Agaton Sax
Agaton Sax er ein litterær figur som er hovudperson i den svenske bokserien med same namn, skriven av Nils-Olof Franzén. Agaton Sax er privatdetektiv og redaktør for Byköpingsposten i Byköping (norsk Småköpingsposten og Småköping). Han løyser sakene sine samtidig som han driv avisa i byen.
Andre tilbakevendande karakterar i forteljingane om den intelligente og språkgeniale Agaton Sax er den tafatte Overdetektivinspektør Joshua H Lispington ved Scotland Yard, den lokale politimannen Antonsson, skurkane Julius Mosca, Octopus P. Scott, Herr Gustafsson og Helvassa Gullan, og dessutan Agaton si tante Tilda, dachsen Tickie og den unike datamaskinen hans Tenkende August.
Bøkene kom fyrst ut ved Bonniers forlag i serien Önskedeckarna, under Bonniers Juniorböcker. Illustrasjonane var laga av Åke Lewerth frå byrjinga.
Stigen i Dalsland
Stigen er ein tettstad i Färgelanda kommun i Västra Götalands län i landskapet Dalsland i Sverige. I 2005 hadde tettstaden 411 innbyggjarar. Stigen ligg cirka fire kilometer aust for Färgelanda.
Agaton Sax
Filmatiseringar
Den fyrste boka som blei filmatisert var Agaton Sax och bröderna Max som i 1972 blei ein animert TV-serie med same namn. Serien bestod av fire avsnitt på 20-minutt, og var laga av animasjonsstudioet Team Film.
Agaton Sax och Byköpings gästabud blei den fyrste heilt animerte langfilmen frå Sverige i 1976.
Samtidig som langfilmen blei vist på kino, sendte svensk TV ein animert TV-serie med same opphavsmann og skodespelarar. Agaton Sax-serien består av tre halvtimeslange avsnitt basert på bøkene Agaton Sax och den ljudlösa sprängämnesligan, Agaton Sax och det gamla pipskägget og Agaton Sax och den bortkomne mr Lispington (som i filmatisering fekk namnet Agaton Sax och kolossen på Rhodos).
Kjelder
<references group="" responsive="1">
Clavinet
Clavinet er eit elektromekanisk musikkinstrument som vart produsert av selskapet Hohner i ulike modellar mellom 1964 og 1982. Instrumentet er ein slags elektrisk forsterka klavikord. Clavinetten har tangentar med gummikledde metalltunger på undersida, som slår på dei respektive strengane sine (vanlege elgitarstrengar), der lydane vert fanga opp av to lange mikrofonar (s.k. «Single-Coil»-mikrofonar), for sidan å bli forsterka via ein ekstern instrumentforsterkar.
Clavinetten er mest brukt innan funk og reggae, men vert òg nytta i alle typar popmusikk.
Modellar
Clavineten kom på 1960-talet ut i ei mengd ulike modellar. Dei fleste hadde 60 tangentar med 60 tilhøyrande strenger, noko som gav han eit omfang på fem oktavar.
Al-Madawir
Al-Madawir er ein landsby vest i det sentrale Jemen. Han ligg i San‘a’ guvernement.
Up on Cripple Creek
«Up on Cripple Creek» er den femte songen på The Band-albumet The Band frå 1969. Han vart gjeven ut som singel i november 1969 og nådde 25. plass på den amerikanske singellista. Songen ser ut til å syne til Cripple Creek i Colorado, som har vore knytt til gruvedrift sidan gullrushet i 1890-åra. «Up on Cripple Creek» vart skriven av Band-gitaristen Robbie Robertson, med trommeslagar Levon Helm på solovokal.
Det finst konsertutgåver av «Up on Cripple Creek» på konsertfilmen The Last Waltz og det tilhøyrande filmmusikkalbumet, i tillegg til Before the Flood, eit konsertalbum i lag med Bob Dylan frå 1974.
Teksten
Teksten omhandlar tre av favorittemaa til The Band, Sørstatane, amerikansk folkemusikk og alkoholisme, og fortel soga om ein gruvearbeidar som reiser til Lake Charles i Louisiana for å møte ei lokal jente, medan han bruker pengane sine på drinkar.
Hazon i Israel
Hazon er ein moshav i Øvre Galilea nord i Israel. Han høyrer til Merom HaGalil regionale kommune. Han ligg ni kiloemter aust for Karmiel, og i 2005 hadde han kring 500 innbyggjarar.
Hazon har namn frå fjellsida av Hazonfjellet, der han ligg. Han vart grunnlagd i 1969 av moshavmedlemmar frå Galilea. Søraust for moshaven ligg ruinane av Hazor, som strekkjer seg attende til romartida.
Gustav Strømsvik
Gustav Strømsvik var ein norsk arkeolog som er kjend for å ha leia utgravingar og arbeidet med å restaurera mayamonument i Copán i Honduras.
Strømsvik var fødd i Tjongsfjorden i Nordland og reiste til sjøs som 17-åring. Etter nokre år som fyrbøtar hoppa han over bord og sumde i land i Mexico. Han vart då illegal innvandrar i Mexico og enda opp i Chicén Itzá, der han fekk arbeid. Etter å ha konstruert fleire maskinar som letta arbeidet fekk han jobb med å leia utgravingane og restaureringa av mayaruinane i Copán i Honduras. Strømsvik studerte arkeologi og arbeidet hans førte til auka forståing av mayakulturen.
Under 2. verdskrig tenestegjorde han som sjømann og var med under invasjonen i Normandie. Etter krigen reiste han attende til Copán. Strømsvik var sjølvlært innan arkeologi og hadde inga formell utdanning. Dette førte til at han vart pressa ut av arbeidet av akademikarar frå USA og i 1948 forlet han Copán og reiste attende til Tjongsfjorden, der han budde resten av livet.
Pangéo kommune
Pangéo (gresk Παγγαίο) er ein kommune i periferieininga Kavála i periferien Aust-Makedonía og Thráki i Hellas.
Pangéo kommune ligg kring fjellet Pangéo ved kysten sørvest for Kavála og grensar i vest mot Sérres.
Administrativ inndeling
Frå 2011 omfattar kommunen òg dei tidlegare kommunane Elevtheroúpoli, Elevtherés, Orfáni og Pierís. Dei fem tidlegare kommunane er no kommunaleiningar. Ved folketeljinga i 2011 hadde kommunen 32 085 innbyggjarar, medan kommunaleininga Pangéo hadde 4 251 innbyggjarar.
Byar og tettstader
Dei største byane og tettstadene i kommunen er:
It Keeps Rainin'
«It Keeps Rainin'» er ein song av Fats Domino frå 1961. Songen vart skriven av Fats Domino, Dave Bartholomew og Bobby Charles og vart gjeven ut på singel med «I Just Cry» som B-side.
Songen vart spelt inn av Bitty McLean i 1993.
Mykínes
Mykínes (gresk Μυκήνες) er ein landsby og ein tidlegare kommune i periferieininga Argolída i periferien Peloponnes i Hellas. Mykínes inngår frå 2011 som ei kommunaleining i kommunen Árgos-Mykínes.
Ved folketeljinga i 2011 hadde kommunaleininga Mykínes 3 388 innbyggjarar, medan tettstaden med same namn hadde 354 innbyggjarar.
X av Klaus Schulze
X er det tiande albumet av Klaus Schulze. Det vart først gjeve ut i 1978 og på ny i 2005 med bonusspor.
Albumet er eit konseptalbum som består av seks «musikalske biografiar» av personar som inspirerte Schulze: Friedrich Nietzsche, Georg Trakl, Frank Herbert, Friedemann Bach, Ludwig II av Bayern og Heinrich von Kleist. Verka er frå den klassiske perioden i Berlinskulen.
«Objet d'Louis», bonusspor på 2005-utgåva, er ein konsertversjon av «Ludwig II. von Bayern».
Innhald
Disk 1
Disk 2
Emi Nakajima
Emi Nakajima er ein japansk fotballspelar.
Dune av Klaus Schulze
Dune er det elevte albumet til Klaus Schulze. Det kom ut i 1979 og på ny i 2005 med ekstra bonusspor. Arthur Brown syng på «Shadows of Ignorance» med tekst skriven av Schulze.
Biletet på omslaget vart teken av Schulze sjølv, som la svarte bokstavar på ein fjernsynsskjerm og tok biletet under ein scene av den sovjetiske science fiction-filmen Solaris.
Images av The Walker Brothers
Images er det tredje albumet av den amerikanske popgruppa The Walker Brothers. Det kom ut i 1967 og nådde sjetteplassen på albumlista i Storbritannia. Det var det siste albumet trioen spelte inn i 1960-åra. Dei neste albumet kom først i 1975 med No Regrets.
Akkompagnementet for gruppa vart dirigert av Reg Guest og produsert av John Franz. Albumet fekk god til middels kritikk då det kom ut i både mono og stereo i mars 1967. Albumet vart sidan gjeven ut på CD og vart nymastra og utvida med bonusspor i 1998.
Mottaking
Images fekk god til middels kritikk. Richie Unterberger for Allmusic kalla albumet «like ujamnt som dei to første. Gripande pop/rock-balladar og operatiske vokalreiskap vart ispedd heilt upassande livleg blue-eyed soul (alltid eit svakt punkt for gruppa) og rockecoverar». Unterberger meiner Scott Walker sine bidrag «syner ein vekst som varslar om dei meir ambisiøse aspekta i dei tidlege soloalbuma hans». Han skildrar òg John Walker sin «I Can't Let It Happen to You» som «ein av dei beste songane til The Walker Brothers og utan tvil det beste John Walker nokon gong medverka med til platene deira».
My Girl Josephine
«My Girl Josephine» er ein song skriven av Fats Domino og Dave Bartholomew. Domino spelte inn songen for Imperial Records i 1960, og han nådde sjuandeplassen på Billboard R&B-lista og 14. plassen på Billboard pop-lista. Songeen er òg stundom oppført med tittelen «Josephine» og «Hello Josephine».
Andre versjonar
Songen er blitt spelt av fleire andre artistar, som Bill Black's Combo, Curley Bridges, Van Broussard, Snooks Eaglin, Chris Farlowe, The Flamin' Groovies, Michael Herman, The Holmes Brothers, Jerry Jaye, Jerry Lee Lewis, Johnny Rivers, Sandy Nelson, Tracy Pendarvis, Queen Ida & Her Zydeco Band, Noel Redding, Warren Storm, Super Cat, Them og Billy Vera, blant fleire.
Fylkesveg 483 i Sogn og Fjordane
Fylkesveg 483 i Sogn og Fjordane går mellom Flåten og Grøning i Haukedalen i Førde kommune. Vegen er 13,9 km lang og går langs Haukedalsvatnet til Gjerland, og vidare innover Haukedalen til Grøning.
RS «Tønnes Puntervold»
RS 59 «Tønnes Puntervold» var ei redningsskøyte som vart bygd for Redningsselskapet. Ho vart overlevert frå Elvestad Mek. Verksted i Skien, som bygde henne, 21. mai 1958. «Tønnes Puntervold» var den første av i alt seks 55 fots stålskøyter som vart bygde kring 1960.
Redningsselskapet gav skøyta namn eller Tønnes Puntervold, kjøpmann frå Eigersund, som frå 1850-talet gjorde mykje for redningssaka i Noreg.
Al-Madla`Ah
Al-Madla`Ah er ein landsby vest i det sentrale Jemen. Han ligg i San‘a’ guvernement.
Once Upon a Summertime
«Once Upon a Summertime» er ein song skriven av Johnny Mercer, Michel Legrand, Eddie Barclay og Eddy Marnay.
Kjende innspelingar
Eit utval av kjende innspelingar.
The Night They Drove Old Dixie Down
Tydinga av songen
Ralph J. Gleason (i meldinga si i Rolling Stone i oktober 1969) forklarar kvifor denne songen gjer så stort inntrykk på lyttaren:"«Ikkje noko eg har lese … har gjeve meg den overveldande menneskelege historiekjensla som denne songen gjer. Det einaste eg kan relaterte han til er The Red Badge of Courage. Det er ein merkverdig song, den rytmiske strukturen, stemma til Levon og basslinja med trommebetoningar og så den tette harmonien til Levon, Richard og Rick i temaet, det får det til å verke umogeleg at dette ikkje er ein tradisjonell song gjeve vidare frå far til son frå vinteren 1865 og fram til i dag. Han har ein klang av sanning og ein heil aura av autensitet»"
Robertson hevda at han hadde musikken til songen i hovudet, men ikkje hadde planlagt kva han skulle omhandle:"«På eit punkt busa konseptet ut mot meg. Eg gjekk så og undersøkte litt før eg skreiv teksten til songen. Då eg første gong reiste sørover, hugsar eg eit uttrykk som ofte vart sagt, 'Vel, ta det med ro, Sørstatane skal reise seg att.' Ein gong eg høyrte det syns eg det var morosamt, men ein annan gong rørte det ved meg. Eg tenkte 'Sidan eg høyrer dette heile tida så er det smerte her, det er sørgmodigheit her. I Americana-området er det ein slags vakker tristheit.»"
Utgjeving
Siste gongen songen vart spelt av Levon Helm, var i The Last Waltz (1976). Helm har sidan nekta å spele songen på konsertar.
Al-Magharib
Al-Magharib er ein landsby vest i det sentrale Jemen. Han ligg i San‘a’ guvernement.
The Night They Drove Old Dixie Down
Andre versjonar
Johnny Cash spelte songen på albumet John R. Cash frå 1975. Andre som har spelt songen er Jimmy Arnold, Don Rich and the Buckaroos, Steve Young, John Denver og The Allman Brothers Band.
The Razors Edge av AC/DC
The Razors Edge er det tolvte studioalbumet til det australske hardrockbandet AC/DC, utgjeve 24. september 1990. Det var eit stort comeback for bandet, med hittane «Thunderstruck» og «Are You Ready», som nådde høvesvis femte- og sekstandeplassen på Billboard Mainstream Rock Tracks, og «Moneytalk», som nådde 23. plassen på Billboard Hot 100. Albumet nådde andreplassen på den amerikanske Billboard 200-lista og fjerdeplassen i Storbritannia, ein stor kommersiell suksess som førte bandet tilbake til populariteten frå stordomstida på slutten av 1970-talet og byrjinga av 1980-talet. Albumet har vorte sertifisert 5× platina (5 millionar selde eksemplar) i USA, og vart gitt ut på nytt i 2003 som ein del av serien AC/DC Remasters. Dette er det einaste studioalbumet med Chris Slade, som var trommeslagaren i AC/DC frå 1989 til han fekk sparken i 1994.
Bakgrunn
Bandet hadde spelt inn Blow Up Your Video (1988) med dei opphavlege produsentane sine, Harry Vanda og George Young. Det vart ein kommersiell suksess og selde fleire eksemplar enn dei to tidlegare studioutgivingane til saman. Blow Up Your Video-turneen byrja i februar 1988 i Perth i Australia. I april same året, like før den nordamerikanske delen av turneen, kunngjorde Malcolm Young at han tok ein pause frå turnélivet, først og fremst for å bli frisk frå alkoholismen sin. Ein annan medlem av Young-familien, nevøen Stevie Young, tok mellombels plassen til Malcolm på rytmegitar. Etter turneen forlét trommeslagaren Simon Wright gruppa for å jobba med det kommande Dio-albumet Lock Up the Wolves, og vart erstatta av eks-Firm- og Manfred Mann's Earth Band-veteranen Chris Slade, som Malcolm hugsa at han hadde spelt med i lag med Manfred Mann under ein opptreden i Sydney mange år tidlegare med Deep Purple og Free.